als_Latn dik_Latn sag_Latn
Nuk kanë fund polemikat pas ndeshjeve të kësaj fundjave. Deputeti i PS-së, Erion Braçe, një tifoz i zjarrtë i Partizanit, ka shpërndarë në rrjetet sociale një postim të Trashit, duke komentuar me një frazë në mbështetje të të kuqve. Të shumta kanë qenë replikat.
“NE NUK DORËZOHEMI!! Bravo çuna!! Vetëm, ndershmërisht, fort, shumë fort!! E sotmja tregoi edhe një herë se si po e shëmton e shkërmoq futbollin Sistemi! JU NUK JENI SI ATA! NE NUK JEMI SI ATA! Por, JU NUK DO TË JENI KURRË VETËM!”, ishin fjalët e Braçes.
Ndër komentuesit e parë në këtë postim ishte Jona Dervishi, zëdhënësja e FSHFsë. “Kërkuat gjyqtarë të huaj?! Po kërkuat…. i morët?! Po i morët…. Çunat luajtën bukur dhe mirë por aq patën takat… Për barazim dmth!”, ishin fjalët e saj. Menjëherë i është kundërpërgjigjur sulmuesi i Partizanit, Xhevahir Sukaj, i cili me fjalët e tij la të kuptohej se të kuqtë nuk ishin aspak të kënaqur me atë që kishte ndodhur në fushë.
“Po kërkuam gjyqtarë të huaj po! Kush na i pruri gjyqtarët e huaj kush! As Kridensi s’do bënte më tepër se sa ky”, ishte replika e Sukajt ndaj zëdhënëses së FSHF-së.
Më pas, edhe vetë Braçe iu përgjigj Dervishit. “Shoqja Jona, pyete pak atë shokun tënd të sektorit me jashtë çfarë gjuhe flisnin arbitrat. Ai i jep përgjigje të qartë kësaj pyetje dhe të tjerave dhe jo vetëm të arbitrave. Pastaj kthehu në korridor e pyete pak sekretarin e përgjithshëm, ç’donte në pistë të stadiumit? Më trego një federatë në Afrikë ku sekretari i përgjithshëm ka detyra në pistë!!”, ishte kundërpërgjigja e tij.
als_Latn als_Latn als_Latn als_Latn als_Latn